wannaphong/clean_thaiwikipedia huggingface dataset:
# วัดสนามช้าง
วัดสนามช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ดใต้ อำเภอบางคล้า จังหวัดฉะเชิงเทรา

วัดสนามช้างตั้งเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 9 กุมภาพันธ์ พ.ศ. 2504 หลวงพ่อถึก (พระครูประดิษฐ์สุตาคม) อดีตเจ้าอาวาสวัดสนามช้าง เจ้าคณะอำเภอบางคล้า ซึ่งเป็นที่เคารพศรัทธาของชาวบ้านและพุทธศาสนิกชนในอำเภอบางคล้า เมื่อ พ.ศ. 2509 ท่านส่งเสริมให้มีการบรรพชาสามเณรภาคฤดูร้อน และสร้างโรงเรียนวัดสนามช้างอีกด้วย โดยมีอาคารเรียนหลังแรกสร้างเมื่อ พ.ศ. 2481 (ปัจจุบันรื้อถอนไปแล้ว) ทั้งยังเป็นพระครูผู้นำในการรวบรวมทุนทรัพย์ เพื่อจัดสร้างอุโบสถ กุฏิ หอสวดมนต์ รวมทั้งศาสนสถาน ภายในวัดสนามช้างอีกมากมาย

ภายในวัดมีวิหารพระครูประดิษฐ์สุตาคม (หลวงพ่อถึก) ซึ่งภายในมีรูปปั้นของหลวงพ่อถึก

รายนามเจ้าอาวาส
 พระแก้ว
 พระชุ่ม
 พระเรียน
 พระแขก
 พระเพน
 พระเจียม
 พระทอง
 พระเทียม
 พระครูประดิษฐ์สุตาคม พ.ศ. 2482–2530
 พระครูประภาตสมานคุณ พ.ศ. 2532–2548 
 พระอธิการสุธีร์ สุธีโร พ.ศ. 2548–
# วัดตานีนรสโมสร
วัดตานีนรสโมสร เป็นพระอารามหลวงชั้นตรีชนิดสามัญ คณะสงฆ์ฝ่ายมหานิกาย ตั้งอยู่ริมแม่น้ำปัตตานีฝั่งตลาดเก่า ในตำบลอาเนาะรู อำเภอเมืองปัตตานี จังหวัดปัตตานี

ประวัติ
วัดตานีนรสโมสร เดิมชื่อว่า วัดบางน้ำจืด แต่ประชาชนทั่วไปเรียกว่า วัดกลาง สร้างเมื่อประมาณ พ.ศ. 2395 แต่เดิมย้ายจากบริเวณเมืองเก่าที่บ้านนา ตำบลกรือเซะ อำเภอเมือง จังหวัดปัตตานี สีตะวันกรมการเมืองปัตตานี สร้างขึ้นเป็นที่ถือน้ำพระพิพัฒน์สัตยาประจำมณฑลปัตตานี

ในระยะแรกของการเริ่มสร้างวัดไม่มีถาวรวัตถุที่มั่นคง จนถึงปี พ.ศ. 2430 ทางคณะสงฆ์ได้มอบหมายให้พระครูธรรมโมลีวัดมัชฌิมาวาส จังหวัดสงขลา และคณะเดินทางมาจัดการปกครอง ซึ่งขณะนั้นเจ้าอธิการสุขเป็นเจ้าอาวาส ต่อมาพระบาทสมเด็จพระจุลจอมเกล้าเจ้าอยู่หัวเสด็จประพาสแหลมมลายู ทรงเห็นวัดนี้ทรุดโทรมมาก จึงทรงสละพระราชทรัพย์บูรณะปฏิสังขรณ์ตลอดจนพระราชทานสมณศักดิ์ให้เป็นพระครูพิพัฒน์สมณกิจและในปีนี้พระครูพิพัฒน์สมณกิจกับนางละนง แซ่เล่า ได้จัดสร้างพระอุโบสถเป็นศิลปะแบบจีน สถาปนาขึ้นเป็นวัดประจำเมือง มีชื่อใหม่ว่า "วัดตานีนรสโมสร" มีรูปตราพระเกี้ยวน้อยติดอยู่กับอุโบสถและศาลากลางหลังเก่า ซึ่งได้บูรณะใหม่ เมื่อ พ.ศ. 2480 

วัดตานีนรสโมสรตั้งวัดเมื่อ พ.ศ. 2413 ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 ได้รับยกฐานะเป็นพระอารามหลวงตั้งแต่วันที่ 4 กุมภาพันธ์ พ.ศ. 2509

อาคารเสนาสนะ
อาคารเสนาสนะที่สำคัญ ได้แก่ พระอุโบสถกว้าง 9 เมตร ยาว 17 เมตร หน้าบันมีตราพระเกี้ยวกระหนกล้อมรอบ หน้าพระอุโบสถมีซุ้มประดิษฐานพุทธรูปปางมารวิชัย (ขนมต้ม) ศิลปะนครศรีธรรมราช หน้าตักกว้าง 50 เซนติเมต ภายในพระอุโบสถประดิษฐานพระประธานเป็นพระพุทธรูปปางมารวิชัย ศิลปะสมัยสุโขทัยหน้าตักกว้าง 1 เมตร มีพระพุทธรูปยืนปางห้ามญาติ ศิลปะสมัยอยุธยาหรือศิลปะลพบุรี สูง 2 เมตรและมีพระพุทธรูปยืนปางห้ามสมุทร ศิลปะทวารวดี สูง 2 เมตร และศาลาการเปรียญ กว้าง 16 เมตร ยาว 36 เมตร มีการบูรณะเมื่อ พ.ศ. 2554 หอระฆังศิลปะไทย กว้าง 4 เมตร สูง 1 เมตร ระฆังเป็นศิลปะอิสลาม

รายนามเจ้าอาวาส 
 พระครูพิพัฒน์สมณกิจ (สุข) พ.ศ. 2430–2446
 พระครูพิพัฒน์สมณกิจ (เมิน) พ.ศ. 2446–2453
 พระครูพิพัฒน์สมณกิจ (บุญ ปุญญลาโภ) พ.ศ. 2453–2460
 พระครูสโมสรสิทธิการ (แก้ว) พ.ศ. 2460–2477
 พระธรรมโมลี (เกตุ ติสฺสโร) พ.ศ. 2477–2540
 พระครูศรีปัญญาวุธ (จรินทร์ ปญญธโร) พ.ศ. 2541–2554
 พระราชวัชรญาณโมลี (ชรัช อุชุจาโร) พ.ศ. 2554–
# กองทัพหลวง
กองทัพหลวง  เป็นกองกำลังทหารไทย ตั้งแต่ศตวรรษที่ 13 ถึง ศตวรรษที่ 19 ในสมัยอาณาจักรสุโขทัย, อาณาจักรอยุธยา, อาณาจักรธนบุรี และ ช่วงต้นของอาณาจักรรัตนโกสินทร์ ตามลำดับThe Royal Thai Army. Brief History. rta.mi.th

 โครงสร้าง 

 สมรภูมิ 
 สงครามกับประเทศเพื่อนบ้าน 
 สงครามพม่า–สยาม
 สงครามสยาม-กัมพูชา พ.ศ. 2134
 สงครามสยาม-เวียดนาม
 กบฏเจ้าอนุวงศ์

 สงครามกับชาติอาณานิคมยุโรป 
 สงครามอังกฤษ-สยาม
 การล้อมบางกอก

ดูเพิ่ม
 ประวัติศาสตร์การทหารของไทย
 ประวัติศาสตร์ไทย
# สตาร์ชิปทรูเปอร์ส (แฟรนไชส์)
สตาร์ชิปทรูเปอร์ส  เป็นสื่อแฟรนไชส์นิยายวิทยาศาสตร์การทหารอเมริกันอิงตามนวนิยายชื่อเดียวกันในปี ค.ศ. 1959  โดย โรเบิร์ต เอ. ไฮน์ไลน์ และภาพยนตร์ดัดแปลงปี ค.ศ. 1997 โดยผู้เขียนบท เอ็ดเวิร์ด นอยไมเออร์ และผู้กำกับ พอล แวร์โฮเวน

 ภาพยนตร์ 
 ฉบับคนแสดง 
 เรื่อง วันที่วางจำหน่ายในสหรัฐ ผู้กำกับ ผู้เขียนบท ผู้อำนวยการสร้าง สงครามหมื่นขาล่าล้างจักรวาล 7 พฤศจิกายน 2540 พอล แวร์โฮเวน เอ็ดเวิร์ด นอยไมเออร์ จอน เดวิสันอลัน มาร์แชล สงครามหมื่นขาล่าล้างจักรวาล 2: ฮีโร่แห่งสหพันธ์ 24 เมษายน 2547 ฟิล ทิปเปตต์ จอน เดวิสัน สงครามหมื่นขาล่าล้างจักรวาล 3: มารอเดอร์ 5 สิงหาคม 2551 เอ็ดเวิร์ด นอยไมเออร์ เดวิด แลงคาสเตอร์

 อนาคต 
ในเดือนธันวาคม ค.ศ. 2011 ผู้อำนวยการสร้างภาพยนตร์ นีล เอช. มอริตซ์ ได้ประกาศแผนการสร้างฉบับรีบูตของแฟรนไชส์ภาพยนตร์เรื่อง สตาร์ชิปทรูเปอร์ส ในเดือนพฤศจิกายน ค.ศ. 2016 โคลัมเบียและมอริตซ์ประกาศว่าทีมเขียนบทของมาร์ค สวิฟต์และ เดเมียน แชนนอน ได้ลงนามเพื่อเขียนบทภาพยนตร์แล้ว เวอร์โฮเวนแสดงความกังขาต่อการสร้างครั้งใหม่นี้ โดยเขาอ้างว่ามีรายงานว่าบทนั้นดัดแปลงมาจากนิยายแนวทหารฉบับดั้งเดิมในปี ค.ศ. 1959 มากเกินไป

 แอนิเมชัน 
 ภาพยนตร์ วันที่วางจำหน่ายในสหรัฐ ผู้กรรมการ ผู้เขียนบท เรื่องโดย ผู้อำนวยการสร้าง สตาร์ชิปทรูเปอร์ส: การบุกรุก 28 สิงหาคม 2555 ชินจิ อารามากิ ฟลินท์ ดิลล์ ชินจิ อารามากิโจเซฟ โจวชิเกฮิโตะ คาวาดะ โจเซฟ ชู สตาร์ชิปทรูเปอร์ส: ผู้ทรยศแห่งดาวอังคาร 21 สิงหาคม 2560 ชินจิ อารามากิมาซารุ มัตสึโมโตะ เอ็ดเวิร์ด นอยไมเออร์ โจเซฟ โชแม็กซ์ นิชิโทมิ ฮาชิโมโตะ
# นูตคาโทน
นูตคาโทน  เป็นสารประกอบอินทรีย์ประเภทเซสควิเทอร์พีนอยด์ (sesquiterpenoid) ที่พบตามธรรมชาติ และเป็นสารประกอบคีโทนชนิดอะโรมาติกที่สำคัญและมีราคาแพงที่สุดที่พบในผลเกรปฟรุต นอกจากนี้ยังพบในสิ่งมีชีวิตอื่น ๆ ด้วย

นูตคาโทนถูกสันนิษฐานว่าเป็นหนึ่งในองค์ประกอบหลักทางเคมีของกลิ่นและรสชาติของเกรปฟรุต ในสารที่มีความบริสุทธิ์สูงมักพบเป็นผลึกไม่มีสี ส่วนสารสกัดหยาบมีลักษณะเป็นของเหลวหนืดและมีสีเหลือง โดยปกตินูตคาโทนจะสกัดจากเกรปฟรุตผ่านกระบวนการออกซิเดชันทางเคมีหรือทางชีวเคมีของวาเลนซีน (Valencene) นูตคาโทนพบได้ในต้นสนซีดาร์เหลืองอะแลสกา เช่นเดียวกับในหญ้าแฝก

 แหล่งกำเนิดตามธรรมชาติ 
นูตคาโทนถูกแยกได้จากเนื้อไม้สนซีดาร์ชนิดเหลืองอะแลสกา (Callitropsis nootkatensis) ซึ่งชื่อสายพันธุ์ nootkatensis มาจากภาษาของชาวนู-ชา-นุลท์ (Nuu-Chah-Nulth) ซึ่งเป็นชนพื้นเมืองของแคนาดา (เดิมเรียกว่าชาวนูตคา (Nootka))

 กลไกการออกฤทธิ์ 
เช่นเดียวกับเทอร์พีนอยด์จากพืชชนิดอื่น ๆ นูตคาโทนกระตุ้นตัวรับออคโตพามีนประเภทแอดริเนอร์จิกชนิดแอลฟา 1 (PaOA1) ซึ่งในสัตว์ขาปล้องที่ไวต่อสารสื่อประสาทชนิดนี้จะเกิดอาการกระตุกของกล้ามเนื้ออย่างรุนแรง

 การใช้งาน 
นูตคาโทนใช้เป็นสารแต่งกลิ่นสำหรับเครื่องดื่ม เป็นสารไล่แมลง และเป็นตัวบ่งชี้การสุกของผลไม้

มีการแสดงว่านูตคาโทนในรูปแบบสเปรย์เป็นยาไล่หรือยาฆ่าแมลงที่มีประสิทธิภาพสำหรับเห็บกวาง (Ixodes scapularis) และเห็บโลนสตาร์ (Amblyomma americanum) นอกจากนี้ยังเป็นสารไล่หรือฆ่าแมลงที่มีประสิทธิภาพสำหรับยุง และอาจไล่ตัวเรือด เหา และแมลงอื่นได้ นูตคาโทนเป็นสารกำจัดแมลงที่เป็นมิตรต่อสิ่งแวดล้อมเนื่องจากเป็นน้ำมันหอมระเหยที่ไม่ตกค้างในสิ่งแวดล้อม ได้รับการอนุมัติการใช้งานจากสำนักงานปกป้องสิ่งแวดล้อมสหรัฐ (EPA) ในวันที่ 10 สิงหาคม พ.ศ. 2563 ความสามารถในการไล่เห็บ ยุง และแมลงอื่น ๆ อาจอยู่ได้นานหลายชั่วโมง ตรงกันข้ามกับสารไล่แมลงที่ได้จากน้ำมันของพืชอื่น เช่น ตะไคร้หอม เปปเปอร์มินต์ และน้ำมันตะไคร้ นูตคาโทนไม่เป็นพิษต่อมนุษย์ เป็นวัตถุเจือปนอาหารที่ได้รับอนุมัติ และมักใช้ในอาหาร เครื่องสำอาง และยา

ศูนย์ควบคุมโรคติดต่อสหรัฐ (CDC) ได้อนุมัติสิทธิแก่สองบริษัทเพื่อผลิตเป็นยาไล่และยาฆ่าแมลง บริษัท Allylix (ปัจจุบันคือ Evolva) หนึ่งในบริษัทที่ได้รับใบอนุญาต ได้พัฒนากระบวนการหมักเอนไซม์ที่จะผลิตนูตคาโทนได้อย่างคุ้มค่ากว่ากระบวนการสกัดแบบเดิม
# ฟุตบอลโลกหญิง 2023 รอบคัดเลือก
การแข่งขันฟุตบอลโลกหญิง 2023 รอบคัดเลือก เป็นการแข่งขันเพื่อคัดเลือกทีมชาติ 30 จาก 32 ทีมเพื่อเข้าแข่งขันฟุตบอลโลกหญิง 2023 กับเจ้าภาพร่วม ประเทศออสเตรเลีย และ นิวซีแลนด์ ซึ่งได้ผ้านคัดเลือกโดยอัตโนมัติ.

 ทีมที่ผ่านเข้ารอบสุดท้าย 

ทีมเข้ารอบในฐานะวันที่ผ่านเข้ารอบเข้ารอบสุดท้ายเป็นครั้งที่เข้ารอบครั้งล่าสุดเข้ารอบสุดท้ายติดต่อกันเป็นครั้งที่ผลงานดีที่สุดที่ผ่านมา  เจ้าภาพร่วม    8  2019  8    เจ้าภาพร่วม    6  2019 5    เข้ารอบรองชนะเลิศ ฟุตบอลหญิงเอเชียนคัพ 2022    9  2019 9    รองชนะเลิศ ฟุตบอลหญิงเอเชียนคัพ 2022    4  2019 3    ชนะเลิศ ฟุตบอลหญิงเอเชียนคัพ 2022    8  2019 3    เข้ารอบรองชนะเลิศ ฟุตบอลหญิงเอเชียนคัพ 2022    1  —  1    ชนะเลิศเพลย์ออฟ ฟุตบอลหญิงเอเชียนคัพ 2022    1  —  1    ชนะเลิศ รอบคัดเลือกโซนยุโรป กลุ่ม เอ    9  2019  9    ชนะเลิศ รอบคัดเลือกโซนยุโรป กลุ่ม บี    3  2019  3    ชนะเลิศ รอบคัดเลือกโซนยุโรป กลุ่ม ไอ    5  2019  4    ชนะเลิศ รอบคัดเลือกโซนยุโรป กลุ่ม อี    5  2007  1    ชนะเลิศ คอนคาแคฟวีเมนส์แชมเปียนชิป 2022    9  2019  9    รองชนะเลิศ คอนคาแคฟวีเมนส์แชมเปียนชิป 2022    8  2019  8    อันดับที่สี่ คอนคาแคฟวีเมนส์แชมเปียนชิป 2022    2  2015  1    อันดับที่สาม คอนคาแคฟวีเมนส์แชมเปียนชิป 2022    2  2019  2    อันดับที่สาม แอฟริกาวีเมนส์คัพออฟเนชันส์ 2022    1  —  1    รองชนะเลิศ แอฟริกาวีเมนส์คัพออฟเนชันส์ 2022    1  —  1    อันดับที่สี่ แอฟริกาวีเมนส์คัพออฟเนชันส์ 2022    9  2019  9    ชนะเลิศ แอฟริกาวีเมนส์คัพออฟเนชันส์ 2022    2  2019  2    รองชนะเลิศ โกปาอาเมริกาเฟเมนินา 2022    3  2015  1    ชนะเลิศ โกปาอาเมริกาเฟเมนินา 2022    9  2019  9    อันดับที่สาม โกปาอาเมริกาเฟเมนินา 2022   4  2019  2    ชนะเลิศ รอบคัดเลือกโซนยุโรป กลุ่ม เอฟ    9  2019  9    ชนะเลิศ รอบคัดเลือกโซนยุโรป กลุ่ม เอช    9  2019  9    ชนะเลิศ รอบคัดเลือกโซนยุโรป กลุ่ม ดี    6  2019  5    ชนะเลิศ รอบคัดเลือกโซนยุโรป กลุ่ม จี    4  2019  2    ชนะเลิศ รอบคัดเลือกโซนยุโรป กลุ่ม ซี    3  2019  3    ชนะเลิศที่ดีที่สุด เพลย์ออฟโซนยุโรป    2  2015  1    ชนะเลิศที่ดีที่สุดอันดับที่ 2 เพลย์ออฟโซนยุโรป    1  —  1  

 กระบวนการคัดเลือก 
การแข่งขันรอบคัดเลือกเริ่มต้นในเดือนกันยายน ค.ศ. 2021 และจะสิ้นสุดในเดือนกุมภาพันธ์ ค.ศ. 2023.
 ทวีป  สมาพันธ์  การแข่งขัน  จำนวนทีมที่เข้าร่วม  จำนวนทีมที่มีสิทธิ์เข้ารอบสุดท้าย  วันเริ่มการแข่งขัน  วันสิ้นสุดการแข่งขัน เอเชีย  เอเอฟซี  ฟุตบอลหญิงเอเชียนคัพ 2022  27+เจ้าภาพ  5+1  17 กันยายน 2021  6 กุมภาพันธ์ 2023 แอฟริกา  ซีเอเอฟ  แอฟริกาวีเมนคัพออฟเนชันส์ 2022  43  4  18 ตุลาคม 2021  32 กรกฎาคม 2022 อเมริกาเหนือ  คอนคาแคฟ  คอนคาแคฟวีเมนส์แชมเปียนชิป 2022  32  4  16 กุมภาพันธ์ 2022  18 กรกฎาคม 2022 อเมริกาใต้  คอนเมบอล  โกปาอาเมริกาเฟเมนินา 2022  10  3  8 กรกฎาคม 2022  30 กรกฎาคม 2022 โอเชียเนีย  โอเอฟซี  โอเอฟซีวีเมนส์เนชันส์คัพ 2018  9  0+1  13 กรกฎาคม 2022  30 กรกฎาคม 2022 ยุโรป  ยูฟ่า  ฟุตบอลโลกหญิง 2019 รอบคัดเลือก โซนยุโรป  51  11  16 กันยายน 2021  11 ตุลาคม 2022 เพลย์ออฟ  -  เพลย์ออฟระหว่างสมาพันธ์  (10)  (0)  18 กุมภาพันธ์ 2023  23 กุมภาพันธ์ 2023 รวม  -  ฟุตบอลโลกหญิง 2023 รอบคัดเลือก  172+เจ้าภาพ  27+เจ้าภาพ  16 กันยายน 2021  23 กุมภาพันธ์ 2023

รอบคัดเลือกในแต่ละทวีป
เอเอฟซี (เอเชีย)

รอบแพ้คัดออก

เพลย์ออฟ

ซีเอเอฟ

คอนคาแคฟ

คอนเมบอล

ยูฟ่า
# ชมรมสาวรักสนุก
เป็นซีรีส์มังงะญี่ปุ่น แต่งเรื่องและวาดภาพโดยริง ซูซูกาวะ เริ่มเผยแพร่ทางเว็บไซต์ยังแอนิมอล Densi ของสำนักพิมพ์ฮากูเซ็นชะในเดือนมิถุนายน พ.ศ. 2558 และยังตีพิมพ์ในนิตยสารยังแอนิมอลตั้งแต่เดือนพฤศจิกายน พ.ศ. 2559 และจบบริบูรณ์ในเดือนพฤศจิกายน พ.ศ. 2565 ได้รับการรวบรวมตีพิมพ์เป็นหนังสือมังงะรวมเล่ม (ทังโกบง)  ทั้งหมด 15 เล่ม ซีรีส์อนิเมะโทรทัศน์ดัดแปลงผลิตโดยสตูดิโอแลร์เชอ ออกอากาศในประเทศญี่ปุ่นตั้งแต่เดือนกรกฎาคมถึงกันยายน พ.ศ. 2561

 เนื้อเรื่อง 
ซีรีส์มีศูนย์กลางอยู่ที่ฮนดะ ฮานาโกะ, โอลิเวีย และโนมูระ คาสึมิ นักเรียนชั้นมัธยมต้นปีสองในโรงเรียนหญิงล้วนและเป็นสมาชิกสามคนของชมรมศึกษานักละเล่นซึ่งไม่ได้เป็นชมรมอย่างเป็นทางการ  ชมรมนี้มีเป้าหมายที่คลุมเครือมาก กิจกรรมในชมรมมักเป็นอะไรบางอย่างที่เรียกว่า "การละเล่น" ที่ทั้งสามคนคิดขึ้นมา

 ตัวละคร 

พ่อบ้านประจำตระกูลของฮานาโกะ 

ชื่อเล่น "รู" หัวหน้าชมรมวิจัยเรื่องลี้ลับที่สนิทกับชมรมศึกษานักละเล่น มักสอนเกมแนวลี้ลับให้ชมรมศึกษานักละเล่น  

ชื่อเล่น "อากริปป้า" สมาชิกชมรมวิจัยเรื่องลี้ลับ 

เพื่อนร่วมชั้นที่สมาชิกชมรมศึกษานักละเล่นสงสัยว่าเป็นโอโตโกะ โนะ โกะ

อาจารย์สอนภาษาในโรงเรียน

น้องชายของฮานาโกะ
# คาริส วุชกิช
ฮาริส วุชกิช (เกิด 21 สิงหาคม พ.ศ. 2535) เป็นนักฟุตบอลชาวสโลวีเนีย ปัจจุบันลงเล่นในตำแหน่งกองหน้า

 สโมสรอาชีพ 
 บุรีรัมย์ ยูไนเต็ด 
วันที่ 7 ธันวาคม พ.ศ. 2565 วุชกิชได้ย้ายมาร่วมทีมบุรีรัมย์ ยูไนเต็ดอย่างเป็นทางการ โดยเขาจะสวมเสื้อหมายเลข 19 และจะได้ลงเล่นให้แก่สโมสรในเลกสองของไทยลีก ต่อมาในวันที่ 4 กุมภาพันธ์ พ.ศ. 2566 เขาทำประตูแรกในนามสโมสรในการแข่งขันไทยลีก ฤดูกาล 2565–66 ช่วยให้ทีมบุกไปเอาชนะบีจี ปทุม ยูไนเต็ดที่บีจีสเตเดียม 2–0 นับเป็นการเอาชนะบีจี ปทุมครั้งแรกในรอบ 8 นัด นับตั้งแต่เดือนมิถุนายน พ.ศ. 2561 ต่อมาในวันที่ 22 กุมภาพันธ์ การแข่งขันรีโว่ คัพ รอบก่อนรองชนะเลิศ เขาทำประตูช่วยให้ทีมบุกไปเอาชนะทรูแบงค็อก ยูไนเต็ดที่ทรูสเตเดียม 3–0 ผ่านเข้าสู่รอบรองชนะเลิศได้สำเร็จ

วันที่ 1 มีนาคม การแข่งขันช้าง เอฟเอคัพ 2565–66 รอบก่อนรองชนะเลิศ เขาทำสองประตูช่วยให้ทีมเปิดบ้านเอาชนะแพร่ ยูไนเต็ด 5–2 ผ่านเข้าสู่รอบรองชนะเลิศได้สำเร็จ ต่อมาในวันที่ 5 มีนาคม เขาทำประตูที่ 2 ในลีก ช่วยให้ทีมเปิดบ้านเอาชนะลำพูน วอร์ริเออร์ 2–0 ต่อมาในวันที่ 30 เมษายน เขาทำประตูที่ 3 ในลีก ในนัดที่ทีมเปิดบ้านแพ้การท่าเรือ 2–3 นับเป็นความพ่ายแพ้ในบ้านครั้งแรกของทีมในฤดูกาลนี้

 สถิติอาชีพ 
 สโมสร 

+ การลงเล่นและประตูแบ่งตามสโมสร ฤดูกาล และรายการแข่งขันสโมสรฤดูกาลลีกถ้วยแห่งชาติลีกคัพทวีปอื่น ๆรวมระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูด็อมฌาแล2007–08เปอร์วาลีกาสโลวีเนีย1000—0000102008–09เปอร์วาลีกาสโลวีเนีย4000—000040รวม5000—000050นิวคาสเซิลยูไนเต็ด2008–09พรีเมียร์ลีก000000——002009–10แชมเปียนชิป200020——402010–11พรีเมียร์ลีก000030——302011–12พรีเมียร์ลีก400010——502012–13พรีเมียร์ลีก00001021—312013–14พรีเมียร์ลีก000010——102014–15พรีเมียร์ลีก101010——30รวม7010902100191คาร์ดิฟฟ์ซิตี (ยืม)2011–12แชมเปียนชิป510000——51รอเทอรัมยูไนเต็ด (ยืม)2013–14ลีกวัน2240000—40264เรนเจอส์ (ยืม)2014–15สกอตติชแชมเปียนชิป1581100—60229วีแกนแอทเลติก (ยืม)2015–16ลีกวัน1521000—10172แบรดฟอร์ดซิตี (ยืม)2016–17ลีกวัน1011000—33144ตเว็นเตอ2017–18เอเรอดีวีซี12331———1542018–19เอร์สเตอดีวีซี7100———712019–20เอเรอดีวีซี251110———2611รวม4415410000004816เรอัลซาราโกซา2020–21เซกุนดาดิบิซิออน17020———190รีเยกา (ยืม)2021–22ฮาเอนเอล27932—10—3111รีเยกา2022–23ฮาเอนเอล10300—21—124รวม3712320031004315 บุรีรัมย์ ยูไนเต็ด 2022–23 ไทยลีก 83  22  31  00  —  136รวมทั้งหมด18546 156 121 52 143 23158

 ทีมชาติ 

 ทีมชาติ  ปี  ลงเล่น  ประตู สโลวีเนีย 2555  1  0 2562  2  0 2563  7  5 2564  2  0 ทั้งหมด  12  5

 ประตูในนามทีมชาติ 
ผลประตูจะแสดงของทีมชาติสโลวีเนียก่อน

 ลำดับ  วันที่  สนาม  คู่แข่ง  ประตู  ผล  รายการแข่งขัน 1  7 ตุลาคม 2563  สนามกีฬาสตอฌิตแซ ลูบลิยานา สโลวีเนีย    2–0  4–0  เกมกระชับมิตร 2  11 ตุลาคม 2563  สนามกีฬาฟาดิล โวกรารี พริสตีนา คอซอวอ    1–0  1–0  ยูฟ่าเนชันส์ลีก ฤดูกาล 2020–21 ลีกซี 3  14 ตุลาคม 2563  สนามกีฬาซิมบรู คีชีเนา มอลโดวา    2–0  4–0 4  3–0 5  4–0

 เกียรติประวัติ 
วีแกนแอทเลติก
 ฟุตบอลลีกวัน: 2015–16

ตเว็นเตอ
 เอร์สเตอดีวีซี: 2018–19

บุรีรัมย์ ยูไนเต็ด
 ไทยลีก: 2565–66
 ไทยลีกคัพ: 2566–66
# จิ้งจอกอหังการ
จิ้งจอกอหังการ เป็นนิยายกำลังภายในของกิมย้ง โดยนิยายเรื่องนี้ได้รับการตีพิมพ์ครั้งแรกในฮ่องกงในปี ค.ศ. 1960The date conforms to the data published in Chen Zhenhui (陳鎮輝), Wuxia Xiaoshuo Xiaoyao Tan (武俠小說逍遙談), 2000, Huizhi Publishing Company (匯智出版有限公司), p. 58. ในนิตยสาร Wuxia and History  นิยายเรื่องนี้เป็นปฐมบทของจิ้งจอกภูเขาหิมะ ซึ่งเขียนขึ้นหนึ่งปีก่อนจิ้งจอกอหังการ

 เนื้อเรื่อง 
เรื่องราวเกิดขึ้นในสมัยจักรพรรดิเฉียนหลงแห่งราชวงศ์ชิง พระเอกของเรื่อง หูเฟย เป็นจอมยุทธหนุ่มที่ได้รับการเลี้ยงดูโดย พ่อบ้านผิง ซึ่งเป็นพ่อบ้านของตระกูลหูหลังจากการตายของ หูอี้เตา พ่อของเขา ขณะที่เดินทางผจญภัยไปทั่วดินแดน หูเฟยได้พบกับ เฟิ่งเทียนหนาน วายร้ายผู้โหดเหี้ยม และต้องการฆ่าเพื่อทวงความยุติธรรมให้กับผู้ที่ตกเป็นเหยื่อ เขายังได้พบกับหญิงสาวชื่อ ยฺเหวียนจื่ออี้ ซึ่งแสดงความรักต่อเขา เธอห้ามไม่ให้หูเฟยฆ่าเฟิ่งเทียนหนานทุกครั้งที่เขาใกล้จะฆ่าเฟิ่งเทียนหนาน

จากสิ่งที่พ่อบ้านผิงบอกเขาก่อนตาย หูเฟย เชื่อว่า เหมียวเหรินเฟิ่ง ต้องรับผิดชอบต่อการตายของพ่อของเขา เขาละเว้นจากการฆ่าเหมียวเหรินเฟิ่ง หลังจากพบเขาเพราะเหมียวเหรินเฟิ่งถูกศัตรูหลอกและทำให้ตาบอดด้วยพิษร้ายแรง เขาประทับใจมากกับความกล้าหาญของเหมียวเหรินเฟิ่ง จนเริ่มสงสัยว่าพ่อบ้านผิงเข้าใจผิดเกี่ยวกับเหมียวเหรินเฟิ่งหรือไม่ เขาตัดสินใจช่วยเหมียวเหรินเฟิ่งและออกเดินทางเพื่อค้นหาวิธีรักษาดวงตาของเขา เขาได้พบกับ เฉิงหลิงซู่ ลูกศิษย์ของปรมาจารย์ด้านการแพทย์ผู้ล่วงลับที่รู้จักกันในนาม "ราชาโอสถ" หูเฟยเป็นพยานในการที่เฉิงหลิงซู่เอาชนะศิษย์พี่ที่ชั่วร้ายทั้งสามคนของเธอด้วยความสงบและไหวพริบ เธอตกลงที่จะช่วยเขารักษาดวงตาของเหมียวเหรินเฟิ่ง

เมื่อเหมียวเหรินเฟิ่งมองเห็นได้อีกครั้ง เขาสารภาพว่าเขาฆ่าหูอี้เตาโดยไม่ได้ตั้งใจเมื่อหลายปีก่อน  หูเฟยเต็มไปด้วยความเศร้าเมื่อได้ยินความจริงและจากไปพร้อมกับเฉิงหลิงซู่ เฉิงหลิงซู่และหูเฟยกลายเป็นพี่น้องร่วมสาบาน ระหว่างที่เดินทางด้วยกัน พวกเขามีโอกาสเลือกตั้งประมุขคนใหม่ของบู๊ลิ้ม (ชุมชนจอมยุทธ) ซึ่งมีขุนพลฟู่คังอัน เป็นเจ้าภาพ การเลือกตั้งประมุขเป็นส่วนหนึ่งของแผนการของฟู่คังอัน ที่จะก่อความวุ่นวายในบู๊ลิ้มให้อยู่ภายใต้การควบคุมของรัฐบาลชิง หูเฟยและเฉิงหลิงซู่ปลอมตัวเข้าร่วมในงาน ด้วยความช่วยเหลือจากยฺเหวียนจื่ออี้ ทั้งสามคนพยายามเปิดโปงแผนการของฟู่คังอัน และขัดขวางการเลือกตั้งประมุข

พวกเขาถูกศัตรูโจมตีและหูเฟยถูกพิษในขณะที่ปกป้องเฉิงหลิงซู่ด้วยร่างกายของเขา หลิงซู่เสียชีวิตระหว่างพยายามช่วยหูเฟย และเธอเปิดเผยให้เขาฟังก่อนตายว่าเธอรักเขา หูเฟยเต็มไปด้วยความปวดร้าวหลังจากได้ยินเช่นนั้น หลังจากงานศพของหลิงซู่ เขาได้พบกับยฺเหวียนจื่ออี้ ซึ่งบอกเขาว่าเธอได้สาบานว่าจะเป็นแม่ชีตั้งแต่เด็ก และด้วยเหตุนี้เธอจึงไม่สามารถอยู่ด้วยกันกับเขาได้แม้ว่าเธอจะรักเขาก็ตาม
# มินคินซุพะยา
สิริสุรัตนเทวี (,) เป็นที่รู้จักจากพระราชทินนาม มินคินซุพะยา   เป็นพระราชธิดาในพระเจ้ามินดง ประสูติแต่มะกเวมิบะยา และเป็นพระบรมวงศานุวงศ์ชั้นสูงของราชวงศ์โก้นบอง

 พระประวัติ 
 พระชนม์ชีพช่วงต้น 
มินคินซุพะยาประสูติในพระราชวังมัณฑะเลย์ เป็นพระราชธิดาในพระเจ้ามินดง ประสูติแต่มะกเวมิบะยาKonbaung Set 2004: 306 เดิมมีพระราชทินนามกินเมืองเลไกง์  ก่อนเปลี่ยนไปกินเมืองมินคิน  ในเดือนเมษายน ค.ศ. 1861Konbaung Set 2004: 204 พระองค์เข้าพระราชพิธีเจาะพระกรรณ  เมื่อวันที่ 6 กุมภาพันธ์ ค.ศ. 1868 ตามธรรมเนียมพม่าKonbaung Set 2004: 250

ต่อมาเมื่อพระเจ้าสีป่อขึ้นเสวยราชสมบัติกรุงพม่าสืบพระราชชนกแล้ว มินคินซุพะยาพร้อมด้วยเจ้านายฝ่ายในพระองค์อื่นเข้าร่วมในพระราชพิธีเพื่อแสดงความความจงรักภักดีต่อพระมหากษัตริย์ เมื่อวันที่ 18 พฤศจิกายน ค.ศ. 1878Konbaung Set 2004: 329 และทรงร่วมในพระราชพิธีขึ้นพระอู่  ของเจ้าหญิงเมียะพะยาจี พระราชธิดาพระองค์ใหญ่ในพระเจ้าสีป่อ กับพระนางศุภยาลัต เมื่อวันที่ 22 กุมภาพันธ์ ค.ศ. 1883Konbaung Set 2004: 389

 สิ้นพระชนม์ 
22 เมษายน ค.ศ. 1883 มินคินซุพะยาทรงละเมิดกฎมนเทียรบาลฐานมีความสัมพันธ์ทางเพศกับงะตู  หรือ ไอ้ตู ซึ่งเป็นชายสามัญชนKonbaung Set 2004: 395 ในวันถัดมาสมาชิกในครอบครัวของมินคินซุพะยาและบ่าวรับใช้ส่วนพระองค์ถูกส่งไปเป็นทาส ใช้แรงงานที่เจดีย์มานอองวาคินโกน (Man Aung Yadana Wakhingone Pagoda) ต่อมาในวันที่ 25 เมษายนปีเดียวกันนั้น หลวงพ่อได้เรียกร้องให้ปล่อยตัวบ่าวของมินคินซุพะยาเป็นอิสระ ส่วนมินคินซุพะยายังถูกจำสนมอยู่ในเขตพระตำหนักเพื่อรอคำพิพากษาต่อไปKonbaung Set 2004: 396

มินคินซุพะยาถูกประหารชีวิตเมื่อเวลา 18.00 น. ของวันที่ 26 เมษายน ค.ศ. 1884Konbaung Set 2004: 421
# สปริกกัน
เป็นซีรีส์มังงะญี่ปุ่น แต่งเรื่องโดยฮิโรชิ ทากาชิเงะ และวาดภาพโดยเรียวจิ มินางาวะ ตีพิมพ์ในนิตยสารโชเน็งซันเดย์รายสัปดาห์และโชเน็งซันเดย์โซคัง นิตยสารมังงะแนวโชเน็งของสำนักพิมพ์โชงากูกัง ตั้งแต่ปี พ.ศ. 2532 ถึง พ.ศ. 2539 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 11 เล่ม มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์

สปริกกันเป็นเรื่องราวในช่วงท้ายของสงครามเย็น เมื่อมีการค้นพบสิ่งประดิษฐ์ลึกลับที่เรียกว่า out-of-place artifacts (OOPArt) ในส่วนต่าง ๆ ของโลก ซึ่งนำไปสู่สงครามลับระหว่างกองกำลังต่าง ๆ ที่ต่อต้านองค์กรอาร์คัม ซึ่งเป็นองค์กรที่วางตัวเองเป็นผู้พิทักษ์ของ OOPArts เพื่อป้องกันไม่ให้ถูกใช้เป็นอาวุธ

มังงะได้รับการดัดแปลงเป็นภาพยนตร์อนิเมะโดย Studio 4°C ในปี พ.ศ. 2541 คัตสึฮิโระ โอโตเมะร่วมในทีมผู้สร้าง ซีรีส์อนิเมะออริจินอลเน็ตแอนิเมชัน (โอเอ็นเอ) สร้างโดยสตูดิโอเดวิดโปรดักชัน ปล่อยฉายในเดือนมิถุนายน พ.ศ. 2565 ทางเน็ตฟลิกซ์ 

 หมายเหตุ
# นอร์ทธรอปกรัมแมน บี-21 ไรเดอร์
นอร์ทธรอป กรัมแมน บี-21 เรเดอร์  เป็นเครื่องบินทิ้งระเบิดทางยุทธศาสตร์อเมริกัน ภายใต้การพัฒนาสำหรับกองทัพอากาศสหรัฐ (USAF) โดยนอร์ธรอป กรัมแมน เป็นส่วนหนึ่งของโครงการเครื่องบินทิ้งระเบิดพิสัยไกล (LRS-B) มันเป็นเครื่องบินทิ้งระเบิดทางยุทธศาสตร์ข้ามทวีปล่องหนพิสัยไกล สำหรับ USAF สามารถส่งขีปนาวุธธรรมดา และ อาวุธเทอร์โมนิวเคลียร์ เป็นการเสริมและทดแทนรุ่นนอร์ทธรอปกรัมแมน บี-2 สปิริต ในท้ายที่สุดและจะเข้ามาแทนที่เครื่องบินรุ่นโบอิ้ง บี-52 สตาโตฟอร์เทรส

กองทัพอากาศเริ่มวางแผนสำหรับ บี-21 ในปี ค.ศ. 2011 และได้รับสัญญาการพัฒนาหลักในปี ค.ศ. 2015 ณ ปี ค.ศ. 2022 บี-21 ถูกคาดการณ์ว่าจะทำการบินครั้งแรกในปี ค.ศ. 2023 ในปี ค.ศ. 2021 เครื่องบินทิ้งระเบิดถูกคาดการณ์ว่าจะเข้าประจำการภายในปี ค.ศ. 2027

ในหลายแง่มุมของโครงการ บี-21 นั้น จัดอยู่ในระดับสูง โดยโครงการถูกกำหนดให้เป็นโครงการการเข้าถึงพิเศษ หน่วยบริการวิจัยรัฐสภาระบุไว้ในปี ค.ศ. 2021 ว่ารายละเอียดทางเทคนิคและข้อมูลจำเพาะของ บี-21 เช่น ความเร็ว การเปิดใช้งานระบบ "ขนาด การพรางตัวที่จำเป็น โครงสร้าง จำนวนและประเภทของเครื่องยนต์ วิถีอาวุธ และเซ็นเซอร์บนเครื่องบินยังคงถูกจัดระดับ" แม้ว่าข้อมูลบางอย่างเกี่ยวกับแง่มุมอื่น ๆ ของโครงการจะเปิดเผยต่อสาธารณะตั้งแต่ปี ค.ศ. 2015 ภาพถ่ายแรกของเครื่องบินได้รับการเผยแพร่เมื่อวันที่ 2 ธันวาคม พ.ศ. 2565 ถ่ายระหว่างพิธีเปิดตัวที่โรงงานผลิตของนอร์ธรอปกรัมแมน ในเมืองปาล์มเดล รัฐแคลิฟอร์เนีย
# แผนรัฐประหารเยอรมนี พ.ศ. 2565
ในวันที่ 7 ธันวาคม พ.ศ. 2565 สมาชิก 25 คนของกลุ่มก่อการร้ายขวาจัดถูกจับกุมในข้อหาวางแผนก่อรัฐประหารในประเทศเยอรมนี กลุ่มที่เรียกว่า "สหภาพปิตุภูมิ"  หรือ "แดร์ร็ค"  เป็นกลุ่ม ไรชส์บัวร์เกอร์ หัวรุนแรงขวาจัดของเยอรมัน กลุ่มมีเป้าหมายที่จะฟื้นฟูระบอบกษัตริย์ในเยอรมนีอีกครั้งตามแบบจักรวรรดิเยอรมัน กลุ่มนี้ถูกกล่าวหาว่าต้องการยั่วยุให้เกิดความวุ่นวายและสงครามกลางเมืองในเยอรมนีเพื่อชิงอำนาจ

ตำรวจและหน่วยรบพิเศษกว่า 3,000 นายเข้าตรวจค้นสถานที่ต่าง ๆ 130 แห่งทั่วประเทศเยอรมนี และทำการจับกุมหลายครั้ง รวมถึงไฮน์ริช ร็อยส์ ผู้สืบเชื้อสายจากตระกูลร็อยส์ และเบอร์กิต มัลแซค-วินเคอมันน์ อดีตสมาชิกพรรคทางเลือกเพื่อเยอรมนี กลุ่มนี้ยังรวมถึงเจ้าหน้าที่ทหารและตำรวจ ปฏิบัติการต่อต้านกลุ่มดังกล่าวถือเป็นปฏิบัติการครั้งใหญ่ที่สุดในประวัติศาสตร์เยอรมนี และ ปีเตอร์ ฟรังค์ อัยการสูงสุดได้ประกาศให้กลุ่มดังกล่าวเป็นองค์กรก่อการร้าย
# เจ้าหญิงเทะตินมะละ
เจ้าหญิงเทะตินมะละ (13 ตุลาคม ค.ศ. 1894–1965) หรือ ทินทินมะละ เป็นพระธิดาของลี่นบีนมี่นต้า และเป็นพระนัดดาของกะนองมี่นต้า นับเป็นเจ้านายชั้นอนุวงศ์ของราชวงศ์โก้นบอง

 พระประวัติ 
 พระชนม์ชีพช่วงต้น 
เจ้าหญิงเทะตินมะละประสูติเมื่อวันที่  13 ตุลาคม ค.ศ. 1894 ณ กัลกัตตา อินเดียของบริเตน เป็นพระธิดาลำดับที่สองของลี่นบีนมี่นต้า ประสูติแต่คีนแม (หรือ เยนาตาคีนคีนจี) พระชายา โดยเทะตินมะละเป็นพระนัดดาของกะนองมี่นต้า เป็นพระปนัดดาของพระเจ้าแสรกแมง และเป็นพระญาติวงศ์ของพระเจ้าสีป่อ พระองค์สำเร็จการศึกษาจากโรงเรียนมัธยมศึกษาสำหรับสตรีในอลาหาบาด นับว่าเป็นเจ้าฝ่ายในผู้มีการศึกษาดีและตรัสภาษาอังกฤษได้คล่องพระองค์หนึ่ง

มอริซ คอลลิส (Maurice Collis) ผู้พิพากษาและนักประพันธ์ชาวสหราชอาณาจักร กล่าวถึงเทะตินมะละในหนังสือ Trials in Burma (1928) ระบุว่า "...พระองค์ประทับบนโซฟา เธอเป็นเจ้าหญิงผู้ทรงสิริโฉม สวมฉลองพระองค์กระโปรงทำจากผ้าไหมสีน้ำเงินละเสื้อแจ็กเก็ตผ้าลินินสีขาว พระฉวีผ่องพรรณราวกับสีของข้าวโพด พระเนตรกลมโตเป็นประกาย และมีพระกรเรียวงาม..." ส่วนมกุฎราชกุมารวิลเฮ็ล์มแห่งปรัสเซีย ทรงกล่าวถึงเทะตินมะละหลังทรงพบกับเจ้าหญิงพระองค์นี้เมื่อทรงร่วมงานสมาคมที่อลาหาบาด ว่าเป็นสุภาพสตรีที่ "โดดเด่น" ที่สุดที่พระองค์เคยพบเห็นระหว่างเสด็จประพาสตะวันออกไกล

 ว่าที่พระราชินีแห่งสิกขิม 
thumb|left|เจ้าหญิงเทะตินมะละ และจูน โรส เบลลามี พระธิดาเพียงคนเดียว
เจ้าหญิงเทะตินมะละในวัยดรุณีแรกรุ่น ทรงเริ่มติดต่อกับซิดก็อง ทูร์กู นามคยาล (Sidkeong Tulku Namgyal) พระโอรสของพระเจ้าทูต็อบ นามคยาล (Thutob Namgyal) กษัตริย์แห่งสิกขิม ครั้นเมื่อครอบครัวของของลิมบินมินตานิวัตกรุงย่างกุ้งไปแล้ว เจ้าชายซิดก็องก็ยังเสด็จไปเยี่ยมที่พม่าเมื่อ ค.ศ. 1912 จากนั้นทั้งสองพระองค์จึงวางแผนที่จะจัดพระราชพิธีเสกสมรส โดยได้รับการอนุญาตจากทั้งฝ่ายสหราชอาณาจักรและลิมบินมินตา โดยกำหนดการการจัดพระราชพิธีดังกล่าวใน ค.ศ. 1913 ทว่าพระราชพิธีเสกสมรสถูกเลื่อนออกไปอย่างไม่มีกำหนดเนื่องจากพระอาการประชวรของพระเจ้าทูต็อบ นามคยาล

ครั้นทูต็อบ นามคยาล พิราลัยเมื่อเดือนกุมภาพันธ์ ค.ศ. 1914 ซิดก็อง ทูร์กู นามคยาลขึ้นเสวยราชสมบัติสืบพระบิดาทันที และวางแผนที่จะอภิเษกสมรสกับเจ้าหญิงเทะตินมะละในวันที่ 10 กุมภาพันธ์ ค.ศ. 1915 ซึ่งทั้งสองพระองค์มีพระราชหัตถเลขาติดต่อกันไปมาเพื่อแสดงถึงความรัก และความยินดีกับชีวิตคู่ที่กำลังจะมาถึง

พระเจ้าซิดก็องถึงแก่พิราลัยในเดือนธันวาคม ค.ศ. 1914 เนื่องจากพระหทัยพิการในห้องบรรทม ขณะพระชนมายุ 35 พรรษา ในเอกสารของสหราชอาณาจักรอธิบายไว้ว่า "เป็นเหตุการณ์ลึกลับ" (mysterious circumstances)

 เสกสมรส 
เจ้าหญิงเทะตินมะละเสกสมรสกับเฮอร์เบิร์ต เบลลามี (Herbert Bellamy) นักเพาะพันธุ์ม้าและเจ้ามือรับแทงม้าในบอมเบย์ กัลกัตตา ปัตตาเวีย และสิงคโปร์ นอกจากนี้เขายังเป็นเจ้าของสนามม้าเมเมียว และนักสะสมกล้วยไม้ชาวออสเตรเลีย เมื่อวันที่ 19 ตุลาคม ค.ศ. 1921 ทั้งสองมีบุตรสาวด้วยกันเพียงคนเดียวคือ จูน โรส เบลลามี หรือยะดะหน่านะเม เกิดใน ค.ศ. 1932
# เลตส์กรูฟ
"เลตส์กรูฟ"  เป็นเพลงของวงดนตรีอเมริกัน เอิร์ธ, วินด์แอนด์ไฟร์ วางจำหน่ายเป็นซิงเกิลแรกจากสตูดิโออัลบั้มลำดับที่สิบเอ็ด เรสต์! (1981) เพลงเขียนโดยมอริส ไวต์ และเวย์น วอห์น และผลิตโดยไวต์ เพลงประสบความสำเร็จเชิงพาณิชย์และเป็นซิงเกิลที่ขึ้นชาร์ตได้สูงในหลายประเทศ โดยขึ้นถึง 20 อันดับแรกในสหรัฐ นิวซีแลนด์ สหราชอาณาจักร และแคนาดา 

"เลตส์กรูฟ" เป็นเพลงแนวโพสต์ดิสโก้, ป็อป และฟังก์ ดนตรีประกอบด้วยเครื่องสังเคราะห์เสียง คีย์บอร์ด บรรเลงพร้อมกับกีตาร์ไฟฟ้า

 การตอบรับ 
นิตยสาร เอ็นเอ็มอี จัดให้เพลงอยู่อันดับที่ 16 ในรายชื่อ "ซิงเกิลแห่งปี 1981" เพลงยังได้รับการเสนอชื่อเข้าชิงรางวัลแกรมมี สาขาการแสดงเพลงอาร์แอนด์บียอดเยี่ยมโดยศิลปินคู่หรือกลุ่ม ด้วย